'n Trouervaring soos min | rooi rose 'n Trouervaring soos min | rooi rose
'n Trouervaring soos min
"A successful marriage requires falling in love many times, always with the same person," sê Mignon McLaughlin, bekende Amerikaanse joernalis.
Die perfekte huwelik begin by 'n onvergeetlike verlowing met 'n pragtige ring, 'n spesiale troudag en natuurlik 'n asemrowende wittebrood. Wie sou kon dink dat die pragtige Montecasino met sy Toskaanse styl al die bogenoemde bied?
Vra die groot vraag in 'n lugballon en kyk oor die magiese stadslewe van Johannesburg uit, besoek die twee juwelierswinkels met onweerstaanbare diamante en ringe, 'n verskeidenheid restaurante wat perfek is vir verlowings-, henne- en haanpartytjies, intieme onthaalplekke vir daardie spesiale dag asook drie elegante hotelle ideaal vir die eerste huweliksnag voordat die gelukkige paartjie op wittebrood vertrek. Hierdie casino bied alles en meer.
Ons was bevoorreg om op 'n wedding journey deur die strate van Toskane te gaan waar ons elke deeltjie van hierdie bekoorlike kompleks kon sien. 'n Hele paar "stasies" het beïndruk, soos Lady Marmalaide-trouboetiek se skeppings wat elke bruid in 'n prinses sal verander, die bekende ontwerper Diaan Daniels se moderne boetiek waarin asemrowende pakke vir bruidegomme uitgestal word, Lanna Lifestyle Spa met aromas en dekor reg uit Thailand, asook Cantare Dinner & Dance Vintage Varga Bar waar Burlesque-danseresse vir vermaak sorg. La Toscana met sy eg Italiaanse styl is 'n intieme onthaalplek wat tussen 60 en 200 gaste kan huisves, perfek vir 'n feesmaal.
Om uit te vind wat dié allesomvattende kompleks nog bied, besoek die webtuiste by www.montecasino.co.za of gaan maak 'n draai vir 'n wonderlike ervaring.